# ג'ורג' בלייק

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ג'ורג' בלייק. (נולד כג'ורג' באהר 11 בנובמבר 1922). איש מודיעין בריטי שפעל בשירות הסובייטים.

ג'ורג בלייק נולד בהולנד בשנת 1922. אביו היה יהודי ספרדי שהתיישב במצרים ונלחם בצבא הבריטי בזמן מלחמת העולם הראשונה ואמו הולנדית פרוטסטנטית. אביו נפטר שהיה בן 12 ובלייק נשלח לגור עם דודו במצרים שמה פגש לראשונה את האידיאולוגיה הקומוניסטית, שהוא היה בביקור בהולנד פרצה מלחמת העולם השנייה ובלייק היה פעיל במחתרת ההולנדית בעת הכיבוש הנאצי.

בשנת 1942 נמלט בלייק לבריטניה והצטרף לחיל הים הבריטי, בו הגיע לדרגת קצונה. כדובר מספר שפות נמצא מתאים לעסוק בפעילות מודיעין שכללה החדרת סוכנים להולנד.

בתום המלחמה גויס בלייק לשירות הריגול הבריטי ה MI6 ונשלח לגרמניה המערבית לשם הקמת רשת סוכנים שתפעל בגרמניה המזרחית.

בשנת 1950, עם פרוץ מלחמת קוריאה נשלח בלייק לקוריאה ובאותה שנה נפל בשבי הצפון קוריאנים. בשלוש שנות שביו עבר ככל הנראה שטיפת מוח וגויס למודיעין הסובייטי. לימים יטען כי שוכנע בשבי בצדקת הקומוניזם.

בלייק שוחרר מן השבי בשנת 1953 וחזר לבריטניה, בה נערכה לו קבלת פני גיבור. בלייק שב לשרת במודיעין הבריטי (בניגוד לכלל המקובל בשירותי המודיעין כי פדויי שבי מהווים סיכון בטחוני). בשובו לשירות הוצב במחלקה שעסקה בהאזנה לשיחות הטלפון של הדיפלומטים הסובייטיים בבריטניה.

בשנת 1955 הוצב בלייק בברלין כשמשימתו הייתה לגייס סוכנים מבין קציני הצבא הסובייטי.

בכל אותה עת פעל בלייק למעשה בשירותו של המודיעין הסובייטי וחשף בפני הסובייטים את זהותם של מאות סוכנים בריטיים שפעלו בגרמניה.

בשנת 1959 חזר בלייק ללונדון והוצב למחלקה שתפקידה היה לגייס, לשירותו של המודיעין הבריטי, אנשי עסקים שנהגו לבקר בברית המועצות לצורכי עסקיהם וכן לגייס סוכנים מבין הדיפלומטים הסובייטיים בבריטניה. באותה שנה, קצין מודיעין פולני שערק למערב, מסר לCIA מידע על סוכנים סובייטיים הפועלים בבריטניה. שרות הריגול הנגדי הבריטי ה-MI5 בדק את המידע והביא למעצרם של מספר מרגלים סובייטיים ובכללם בלייק.

בלייק הועמד לדין באשמת ריגול והואשם כי הביא למותם של 42 סוכני ה-MI6. בלייק הורשע בשנת 1961 ונדון ל- 42 שנות מאסר, שנת מאסר אחת על כל סוכן בריטי שבלייק הביא למותו.

בשנת 1966 נמלט בלייק מבית הכלא. הסברה הייתה כי הסובייטים חילצו אותו בעזרת מסוק, אולם האמת כפי שנתבררה לאחר מכן הייתה שונה; בלייק נמלט מן הכלא בטפסו על חומת הכלא, בעזרת חבל שהושלך אליו מבחוץ על ידי 3 פעילי שלום בריטיים, פט פוטל, מייקל ראנדל ושון בואורק. השלושה החנו מכונית מסחרית ליד חומת הכלא וזרקו סולם חבלים אל מעבר לחומה. בה בעת פרץ בלייק את סורגי תאו ועבר את החומה בטפסו על הסולם והוברח מן המקום במכוניתם של השלושה.

בשנת 1989 פירסמו פוטל ורנדל את סיפור הבריחה בספרם "The escape of George Blake". לדבריהם עשו את המעשה מתוך אמונה שעונשו של בלייק היה מוגזם. לפי השקפתם לא היה מקום לעונש כה חמור והטלת העונש היתה, להבנתם, מעשה צבוע ביחס לאדם שתפקידו היה לשכנע אנשי מודיעין מברית המועצות ומן הגוש המזרחי לעשות את מה שבלייק עשה לבסוף - להעביר מידע לצד שכנגד.

לאחר בריחתו מן הכלא נמלט בלייק מבריטניה והגיע לברית המועצות דרך מזרח ברלין. בהגיעו למוסקבה הוענק לו אות לנין. להכחשת העובדה שבגד בבריטניה טען בלייק כי מעולם לא ראה עצמו כבריטי.

בשנת 2000 פרסם בלייק בבריטניה את האוטוביוגרפיה שלו בשם "No Other Choice", אך בית הלורדים פסק, לבקשת התובע הכללי הבריטי, כי לא ישולמו לבלייק תגמולים עבור ספרו, מאחר והחוק הבריטי מונע מפושעים להפיק רווחים מפשעיהם. בפסיקה זו נשללו מבלייק תגמולים בסך 90,000 לירות שטרלינג, לאחר שכבר שולמה לו מקדמה בסך 50,000 לירות שטרלינג.

בשנת 2002 נחגג במוסקבה יום הולדתו ה-89 של בלייק, דבר שזכה לכיסוי נרחב בטלוויזיה הרוסית. בהזדמנות זו הצהיר בלייק כי "השנים שביליתי ברוסיה היו המאושרות בשנות חיי". בשנת 2004 חי בלייק במוסקבה כגמלאי של ה-KGB.

מקור: http://he.wikipedia.org../../../%D7%92/27/%D7%95/%D7%92%27%D7%95%D7%A8%D7%92%27_%D7%91%D7%9C%D7%99%D7%99%D7%A7.html

קטגוריות: אנשי המאה ה-20 | אסירים מפורסמים | בוגדים בעמם | בריטים | מרגלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Polski
- Svenska